**ТОКТОМ**

**ПОСТАНОВЛЕНИЕ**

**2015-жылдын 17 -апрели №12-7-3 Майлуу-Суу шаары**

**Майлуу-Суу шаарынын 2015-жылга бюджетин жана 2016-2017-жылдарга болжолун бекитүү жөнүндө**

Кыргыз Республикасынын “Жергиликтүү өз алдынча башкаруу жөнүндө” мыйзамына ылайык Майлуу-Суу шаарынын 2015-жылга бюджетин жана 2016-2017-жылдарга болжолун бекитүү жөнүндө маселе боюнча Майлуу-Суу шаарынын финансы бөлүмүнүн башчысы Г.Раимбекованын маалыматын угуп жана талкуулап, шаардык кеңешинин бюджет, каражат жана инвестицияларды тартуу боюнча туруктуу комиссиясынын чечимин, ошондой эле сессияда чыгып сүйлөгөн депутаттардын ой пикирлерин эске алуу менен Майлуу-Суу шаардык кенештин сессиясы

**ТОКТОМ КЫЛАТ:**

1. 2015-жылга Майлуу-Суу шаарынын шаардык бюджети кирешелери жана чыгашалары боюнча 66205,3 миң сом, анын ичинде атайын каражаттары боюнча 8850,0 миң сом суммасында 1,3,4-тиркемелерге ылайык бекитилсин.
2. 2015-2016-жылдарга карата Майлуу-Суу шаарынын бюджетинин негизги параметрлеринин болжолу 2,5-тиркемелерге ылайык жактырылсын:
3. кирешелер жана чыгашалар боюнча болжол 2016-жылга карата 7 4165,3 миң сом суммасында, 2017-жылга карата 83821,3 миң сом суммасында;
4. 2015-2016-жылдарга карата жактырылган шаардын бюджетинин болжолдук

параметрлери ар бир конкреттүү мезгилде аларды кабыл алууда такталууга тийиш.

1. Жалпы мамлекеттик салыктардан чегерүүлөрдүн нормативи «Кыргыз Республикасынын 2015-жылга республикалык бюджети жана 2016-2017-жылдарга болжолу жөнүндө» Кыргыз Республикасынын [Мыйзамынын](http://cbd.minjust.gov.kg/act/view/ky-kg/205117?cl=ky-kg) 10-беренесине ылайык белгиленсин.
2. Шаардык бюджеттин чыгаша бөлүгү 2015-жылга түшкөн кирешелердин чегинде биринчи кезекте корголгон беренелерге (эмгек акы, социалдык фондго чегерүү, дары-дармек, тамак-аш жана социалдык жеңилдиктер) каржылануусу белгиленсин. Чыгашалардын корголгон беренелерин туура жана так колдонуу үчүн жоопкерчилик бюджеттик мекемелердин жетекчилерине жүктөлсүн.
3. Бюджеттик мекемелерге атайын каражаттарын регионалдык Казына бөлүмүнөн сырткары колдонууга тыюу салынсын. Көрсөтүлгөн тартип бузулганда атайын каражаттын 100 пайызы жергиликтүү бюджеттин киреше бөлүгүнө алынсын.
4. Жергиликтүү бюджеттин 2015-жылдын 1-январына калган акча каражаттарынын калдыгынын эсебинен кошумча каржылануучу иш чаралар [6-тиркемеге](http://cbd.minjust.gov.kg/act/view/ky-kg/206480?cl=ky-kg#p8) ылайык бекитилсин, анын ичинде:

- Шаардык мэриянын аппаратынын,шаардык кеңештин, муниципалдык менчик башкармалыгынын кызматкерлеринин жана аскердик-учеттук персоналдарынын 1 кызматкеринин ар бир факты боюнча иштеген күнүнө 100 сомдон үстөк акы;

-Жалпы билим берүү мектептердин 7 орто медициналык кызматкерине айлык акыларына 9 ай сайын 1200 сомдон үстөк акы;

-Шаардык билим берүү бөлүмүнүн эң жакшы мугалимдерин жана билим берүү уюмдарын сыйлоо үчүн;

-Шаарды көрктөндүрүү жана жашылдандыруу мекемесинин кызматкерлеринин ар бирине 2014-жылдын штаттык расписаниесинин дэңгээлине ылайык үстөк акы;

-Жашыл чарба бөлүмүнүн штаттарын күтүүгө;

- Шаардык аксакалдар сотунун иш аракетинин материалдык-техникалык камссыдоосу, мүчөлөрүнүн кварталдык кызыктыруу сыйлоосуна жумшатуу үчүн.

1. Майлуу-Суу шаардын мэринин резервдик фонду 570,0 миң сом өлчөмүндө бекитилсин.
2. 2015-жылга шаарды көрктөндүрүү боюнча иш чараларын каржылоого кетүүчү чыгымдар 7025,0 миң сом, анын ичинде 2015-жылдын 1-январына калган акча каражаттарынын калдыгынын эсебинен 3178,9 миң сом суммада каралсын жана каралган акча каражат “2015-жылга шаарды көрктөндүрүү боюнча титулдук тизме” шаардык кеңеш аркылуу бекитилгенден кийин гана жумшалсын.
3. 2015-жылдын бюджетинде жергиликтүү салыктар менен жыйымдарды жыйноону Салык кызматынын органдары ыйгарым укук берген жергиликтүү өз алдынча башкаруу органынын салык инспекторлорунун чыгымдарына акча каражаты 407,8 миң сом суммада каралсын.
4. 2015-жылдын 1-январына карата Майлуу-Суу шаарынын шаардык бюджети боюнча жүгүртүлүүчү кассалык накталай акча 200,0 миң сом өлчөмүндө белгиленсин.
5. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
6. Токтом жарыяланган күндөн баштап күчүнө кирет.
7. Бул токтомдун аткарылышын көзөмөлдөө шаардык кеңештин бюджет, каражат жана инвестицияларды тартуу боюнча туруктуу комиссиясына (А.Б.Оморов) .

**Шаардык кеңештин төрагасы: Р.К.Бакалаев**